Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: 1. melléklet az 1076/2010. (III. 31.) Korm. határozathoz
Paragraph Index: 1346

1. Zöld Beruházási Rendszer (ZBR) indítása A Zöld Beruházási Rendszer (a továb biak ban: ZBR) támogatások célja többek között a hagyományos és az iparosított technológiával épült lakóépületek, illetve egyéb épületek számszerû széndioxid kibocsátás-csökkenést és energia-megtakarítást eredményezõ felújítása, illetve e lakóépületek gépészeti rendszereinek, berendezéseinek a korszerûsítése, felújítása. A ZBR több alprogramot fog össze: – a ZBR Klímabarát Otthon Panel Alprogramja 2009. június végén kiírásra került; ez a program a klímavédelmi prioritások mellett az iparosított technológiával épült lakóépületek energiatakarékosságát, energiahatékonyságának a növelését támogatja, – a ZBR Klímabarát Otthon Energiahatékonysági Alprogramja 2009. december 15-én kiírásra került; az alprogram a klímavédelmi prioritások mellett a hagyományos építésû épületek energiatakarékos korszerûsítését, illetve új energiatakarékos lakóépületek építését támogatja, – a ZBR egyéb, kidolgozás alatt álló programjai. A ZBR pályázataiban és a projektek meg valósítása után számszerûen kell igazolni az elért széndioxid emisszió-megtakarításokat. Az intézkedés jellege, idõbeli ütemezése: folyamatos Felelõs: a környezetvédelemért felelõs miniszter az energiapolitikáért felelõs miniszter a lakásgazdálkodásért és lakáspolitikáért felelõs miniszter

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes